مرضی که د گرداله یا جابز (برد گرداله) بی وه شکل اتفاقی باعث بی که سلطان وه دیارکاری بوئه. د گاتی که جابز د ما ۲۰۰۳ ئل حاس یه گل اورولوژیست یه گلاسکن کت د گرداله یاش گرت، دیار بی که گرداله یاش سالمه ولی یه گل سا افتائه بی وه ری لوزالمئده وه. نها د وارسیا دیاری کرد که وه مفتلا وه سلطان بیه. حتی سه گل د دگدریا د وه گوت که چن ما بیشتر زنه نمی مونه. جابز نمیهاس سی ورداشتن غده سلطانی جراحی بکه، د حال و باری که وه د او گات تینا راحل پزشگی سی درمونه وه بیه. وه چن سال نهاتر وا پشیمونی گوت که: «د راستکی نمی حاسم که لشمه د یک بتلیشنن، سی یه بی که تلاش کردم بفئمم که سی درمون رایا هنی ئم هئ یا نه؟» پاول موئه که: «یه چی نازار یه بی که وه د او گات د راستکی نمیهاس لش شه د یک بتیلشنن. اوسه سخته که کسی نه که نمی حا چنی کاری بکه مژبور کرد که چنی بکه.» سرتق بیین و کله شقی وه د نها فئمسن مرض وه تا اکتور ۲۰۰۳، یئنی وه انازه نو ما طول برد. د جوئیه سال ۲۰۰۴، اسکن کت نشو ده که تومور گپ بیه و و فره درتیچ بیه. جابز د روز ۳۱ جوئیه سال ۲۰۰۴، د مینجاون پزشگی دونسمنیجا استنفورد عمل بی.